रोजगार सेवकों को रिक्त पद पर अतिशीघ्र पूरा कराया जाए, विद्युत, सड़क, आवास, पेयजल, शौचालय, स्वास्थ्य, खाद्यान्न सहित तमाम बुनियादी सुविधाएं जो कि गांवों तक और हर घर तक नहीं पहुंच सकी हैं उन्हें जल्द से जल्द पहुंचाने के लिए ही उनके द्वारा यह समीक्षा एवं परिचर्चा शुरू की गई है। जिसका उद््देश्य है कि ग्राम प्रधानों व जनसामान्य की समस्याएं अधिकारियों के समक्ष सीधे तौर संज्ञान में आ सके जिससे प्रशासनिक अमला उसे आसानी जनता तक पहुंचा सके। उन्होने भारत सरकार द्वारा देश के दस करोड़ गरीब परिवारों के लिए प्रति परिवार पांच लाख रूपए की स्वास्थ्य सुविधा के बारे बताते हुए कहा कि अब गरीबों का पांच लाख तक का इलाज सरकार कराएगी। परिचर्चा के दौरान ग्राम प्रधानों द्वारा प्रधानमंत्री आवास, राशन कार्ड आधार फीडिंग में गड़़बड़ी की शिकायत की गई जिस पर परिचर्चा में ही मौजूद #कैसरगंज सांसद श्री सिंह ने प्रशासनिक अधिकारियों को निर्देश दिए कि वे जांच कराकर पात्रों का नाम पात्रता सूची में शामिल कराएं जिससे आने वाले बजट से पात्रों को लाभान्वित किया जा सके। राशन कार्ड आधार फीडिंग में गडबड़ी की शिकायत पर सांसद श्री सिंह ने एसडीएम रुपईडीह को निर्देश दिए वे स्वयं रैण्डम चेकिंग करें और गड़बड़ी करने वालों के खिलाफ कार्यवाही करें।